Vec: Oslovujúci list

Vážení priatelia, milovníci vína,

Nitriansky vínny festival sa stáva v meste pod Zoborom obľúbenou tradíciou. Po deviatich ročníkoch festivalu odpovedáme na veľký záujem o tunajšie pivnice a kvalitné vína prípravou desiateho ročníka. Z uvedeného dôvodu si Vás dovoľujeme pozvať na najväčšiu vínnu udalosť v Nitre a v širšom okolí „Nitriansky vínny festival“.

Hlavnou myšlienkou akcie je umožniť milovníkom vín spoznať a ochutnať jedinečné vína a priblížiť vinárov, ktorí nie sú až takí známi u tunajšej verejnosti.

Akcia sa bude realizovať v termíne 08.-09.09.2019 na Nitrianskom hrade na Pribinovom námestí v Nitre. Otvorenie festivalu sme načasovali na piatok 08.09. o 16.00 hodine významnými osobnosťami mesta Nitry, Nitrianskeho kraja a Slovenska.

Návštevníci sa počas dvoch dní zoznámia s desiatkami vinárov nielen zo Slovenska, ale aj s pozvanými vinármi zo zahraničia. Počas festivalu bude možnosť prechutnať vína zo všetkých vinohradníckych oblastí, vyskúšať slovenské špeciality a vypočuť si príjemnú hudbu, zdieľať pôžitky a benefity z kultúrnej umiernenej konzumácie zdravého vína, získať lepšiu predstavu o fungovaní vinárskeho remesla a osobne sa stretnúť s vinármi, či vytvoriť nové kontakty medzi tými, ktorých spája myšlienka festivalu dobré víno.

Radi by sme uvítali, keby na tohtoročnom festivale bude možnosť ochutnať aj výborné a kvalitné vína nielen z Moravy, ale z celej Českej republiky a poctili nás Vašou návštevou, aby ste mali možnosť odprezentovať Vašu celoročnú prácu práve na našom Nitrianskom vínnom festivale.

S pozdravom, MUDr, Juraj Kóňa

Kontakt: MUDr. Juraj Kóňa, jurajkona.nvf@gmail.com ; 0917 048 705